Diari Oficial de la Generalitat Valenciana


Sumari del DOGV 5231, del 31-03-2006 (2006/3190)

Informació pública de l'aprovació del programa d'actuació integrada del sector D-5 del municipi de Bigastro i l'execució d'este.
--------------------------------------------------------------------------------------------------------------------------------

### Dades del document

Número de DOGV
:   5231

Data del DOGV
:   31-03-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/3190


Organisme emissor
:   Ajuntament de Bigastro

Tipus de document
:   Anunci

Informació pública de l'aprovació del programa d'actuació integrada del sector D-5 del municipi de Bigastro i l'execució d'este. [2006/M3190]  
El Ple de l'Ajuntament de Bigastro, en sessió celebrada el dia 6 de març de 2006, va acordar aprovar el programa d'actuació integrada del sector D-5 del municipi de Bigastro, la part dispositiva del qual es transcriu a continuació:   
«Acords  
Primer  
Acceptar l'escrit presentat per Joaquín Moreno Caselles, en la seua condició d'aspirant a agent urbanitzador, pel qual cedix la totalitat dels seus drets en l'expedient de referència sector D-5 del PGOU de Bigastro a la mercantil Moreno Caselles, SL.  
Segon  
Aprovar el programa per al desenvolupament de l'actuació integrada del sector D-5 del Pla General d'Ordenació Urbana del municipi de Bigastro, el contingut del qual el determina l'alternativa tècnica formulada per la mercantil Moreno Caselles, SL, amb CIF B-53222774.  
Tercer  
Aprovar la proposició juridicoeconòmica presentada per la mercantil Moreno Caselles, SL, amb CIF B-53222774.  
Quart  
L'urbanitzador adjudicatari del programa seleccionat haurà de subscriure els compromisos i obligacions assumides, així com prestar les corresponents garanties que, per a assegurar l'execució i compliment de tal programa es fixen, i que consistixen en aval per un import de 134.675,25 euros.  
Cinqué  
La formalització de l'adjudicació s'efectuarà mitjançant la subscripció del corresponent conveni urbanístic; en la subscripció i el contingut de tal conveni s'hauran d'aplicar les determinacions que establix la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en els articles 32.C) i concordants (33). .  
Sisé  
Que per part de la mercantil Moreno Caselles, SL, es verifique junt amb els propietaris dels terrenys afectats, el mesurament real de les superfícies afectades pel sector.  
Seté  
La present adjudicació quedarà sotmesa a les condicions següents:   
a) Substituir l'agent urbanitzador, Joaquín Moreno Caselles, per la mercantil unipersonal Moreno Caselles, SL, amb CIF número B-53222774.  
b) Adjudicació del 10%, per un import de 300.000 euros, segons valoració efectuada pels servicis tècnics municipals, llevat que, parcialment, tals terrenys hagen d'aportar-se com a equipament escolar infantil.  
c) Aprovació dels convenis particulars entre Joaquín Moreno Caselles amb els propietaris, José Amable Esquiva Caselles; María Martínez Escobedo i els seus hereus José i María Esteban Martínez; Francisco Pastor Segura i María Pastor Segura, per a l'adscripció en el sector UE-1 i D-5 respectivament, de la totalitat de les terres que aporten.  
d) Assumpció de la part alíquota de les despeses, segons els acords plenaris respectius, de les infraestructures primàries d'aigua, connexió general d'energia elèctrica, depòsit d'emmagatzemament, xarxa troncal de telefonia i altres projectes comuns de diversos plans parcials.  
e) Assumpció del 90% dels costos de substitució del traçat de la canonada de la comunitat de regants, en el tram que afecta el seu recorregut.  
f) Implantació d'un hort solar, que allibere energia elèctrica suficient per a compensar els costos d'energia consumida per l'enllumenat públic, a ubicar en la zona verda.  
Huité  
Que es procedisca a acomplir, a efecte del registre administratiu del programa aprovat, i a publicar el present acord d'aprovació i adjudicació, conforme al que establix l'article 49 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística; així com a notificar-lo a tots els interessats, amb advertència dels recursos que siguen procedents contra este, i a la resta d'efectes que, així mateix, siguen procedents legalment respecte a cada un d'ells.  
Nové  
Facultar l'alcalde president, José Joaquín Moya Esquiva, perquè duga a terme tots els actes que siguen necessaris per a l'execució del present acord.»  
Bigastro, 8 de març de 2006.. L'alcalde: José Joaquín Moya Esquiva.